laion/Wikipedia-Exotic huggingface dataset:
রেলপথ মন্ত্রণালয় (বাংলাদেশ)

রেলপথ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে রেলপথ ও রেলগাড়ির উন্নয়নে পরিকল্পনা গ্রহণ, অবকাঠামো নির্মাণ ও রক্ষণাবেক্ষণ করা। পূর্বে এ মন্ত্রণালয় যোগাযোগ মন্ত্রণালয়ের সড়ক পরিবহন বিভাগের অধীনে ছিল। ২৮ এপ্রিল ২০১১ সালে এক বিজ্ঞপ্তির মাধ্যমে সরকার যোগাযোগ মন্ত্রণালয়ের আওতায় রেলপথ বিভাগ সৃষ্টি করে। এবং মন্ত্রিপরিষদ বিভাগের ৪ ডিসেম্বর ২০১১ সালে এস আরও নং ৩৬১ আইন/২০১১ অনুযায়ী রেলপথ মন্ত্রণালয় গঠিত হয়। বাংলাদেশ রেলওয়ে রেলপথ পরিদর্শন অধিদপ্তর বাংলাদেশের পরিবহন ব্যবস্থা সুবর্ণ এক্সপ্রেস সোনার বাংলা এক্সপ্রেস বিজয় এক্সপ্রেস নীলসাগর এক্সপ্রেস "মন্ত্রণালয় ও বিভাগসমূহ - Cabinet Division-Government of the People's Republic of Bangladesh - মন্ত্রিপরিষদ বিভাগ-গণপ্রজাতন্ত্রী বাংলাদেশ সরকার"। cabinet.gov.bd।  ইতিহাস ও কার্যাবলী
বিরাট রাজার ঢিবি

বিরাট রাজার ঢিবি বাংলাদেশের রংপুর বিভাগের অবস্থিত একটি প্রাচীন স্থাপনা। এটি পরিচিত বিরাট নগর নামে। প্রাচীন কালে এটি দুর্গনগরী ছিল। এখানে রাজশাহী ও রংপুর বিভাগের সকল জেলাসহ সারাদেশ থেকে প্রতিবছর বৈশাখে মাসব্যাপী রাজা বিরাটের তীর্থ মেলায় হিন্দুধর্মের হাজার হাজার লোকজনের আসে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। গাইবান্ধার গোবিন্দগঞ্জ উপজেলার সদর থেকে ১৫ কিলোমিটার পশ্চিমে রাজাহার ইউনিয়নের বিরাট নগরীর প্রত্নতত্ত্ব নিদর্শন। বিরাট নগরের পশ্চিমাংশে প্রাচীনকীর্তির ধ্বংসাবশেষ এখন ঢিবিরূপে আছে। বিরাট নগরের পশ্চিমাংশে পাঁচটি ঢিবি আছে। এক একটি ঢিবি প্রায় এক বিঘা জমির উপর অবস্থিত। ১৯১০ সালে ১৯৫ ফুট × ১৫০ ফুট আয়তনে একটি মন্দিরের ভিত্তি দেয়াল খনন করার পরে এটি অবিষ্কৃত হয়েছিল। এখন থেকে পাঁচটি ব্রোঞ্জ নির্মিত বিষ্ণুমুর্তি আবিষ্কৃত হয়েছে। এখানে ১৯৭৮ সালে পাওয়া যায় সংস্কৃত অক্ষরে খোদাই করা 'নম: নম: বিরাট' লেখা ৯ ইঞ্চি দীর্ঘ মহামূল্যবান একটি শিলালিপি। এছাড়া কালো রঙের শিলা পাথর দ্বারা তৈরি হস্তি মস্তক পাওয়া গিয়েছিল যা এখন রাজশাহী যাদুঘরে ও সিংহদ্বারের একটি পাথরের খাম্বা মহাস্থান যাদুঘরে রয়েছে। এর উত্তরে একটি পুকুর আছে।বিরাট নগরী হল হিন্দু পৌরাণিক উপাখ্যান মহাভারতের বর্ণনায় যে রাজা বিরাট তার নামে।তিনি বিরাট বনে এক উচ্চ ভূমিতে রাজবাড়ী ও নগর স্থাপন করেন তখন থেকে এর নাম বিরাট নগরী। তিনি তার রাজ্যে হাজার হাজার দীঘি-পুষ্করিনী খনন করে মাছ চাষ করতেন তাই 'মৎস্যরাজ বিরাট' নামে খ্যাত হয়েছিলেন। প্রাচীন ভারতবর্ষের মানচিত্র পর্যালোচনা করলে রাজা বিরাট এর রাজ্য মৎস্য দেশকে উত্তর ভারতের দিল্লি বা পাঞ্জাব, ভারত অংশে দেখা যায় যার পূর্ব দিক দিয়ে সরস্বতী নদী এবং পশ্চিম দিক দিয়ে যমুনা নদী (ভারত) প্রবাহিত । অর্থাৎ এই মৎস্য দেশ এবং মহাভারতের মৎস্য দেশের বর্ণনা মিলে যায় যার অবস্থান উত্তর ভারত এ । গাইবান্ধার যে অংশে এ নিদর্শন এর কথা বলা হয়েছে তার সাথে মহাভারতের বিরাট রাজার এবং পাণ্ডব বংশের কোন মিল নাই। এছাড়াও বরতমান বাংলাদেশ সেই সময়ে পুণ্ড্র, সুহমা এবং প্রাগ জ্য্যোতিষ রাজ্যের অন্তর্গত ছিল যার বর্ণনা মহাভারত এ ছিল। এত বিপুল পরিমাণ জায়গা ভ্রমণ করে পাণ্ডব দের বঙ্গ দেশে আসার কোন কারণ নেই। এখানে যেসব শিলালিপি বা মূর্তি আবিষ্কৃত হয়েছে তা স্থানীয় কোন রাজাদের ও সম্পত্তি হতে পারে। তাই এখানে যে তীর্থের ক্থা বলা হয়েছে তা আসলে কোন তীর্থস্থান নয়, স্থানীয় লোককথা মাত্র। তদুপরি, এখানে রাজা বিরাটের কোন প্রাসাদের ধ্বংসাবশেষ ও পাওয়া যায় নি। তাই এ স্থান লোককথা ছাড়া আর কিছুই নয়। সীতাকোট বিহার অরুণ ধাপ চোর চক্রবর্তীর ঢিবি ঘোড়াঘাট দুর্গ বার পাইকের গড় আবুল কালাম মোহাম্মদ যাকারিয়া লেখক; ঝিনুক প্রকাশনী; প্রশ্নোত্তরে বাঙলাদেশের প্রত্নকীর্তি (প্রথম খন্ড); ২০১০; পৃষ্ঠা- ১৪০, ISBN 984- 70112-0112-0 http://archive.ittefaq.com.bd/index.php?ref=MjBfMDlfMzBfMTNfM181N18xXzc1MjMz সোমবার ৩০ সেপ্টেম্বর, ২০১৩ উইকিমিডিয়া কমন্সে বিরাট রাজার ঢিবি সংক্রান্ত মিডিয়া রয়েছে।
মধুপল্লী

কবি মাইকেল মধুসূদন দত্ত বাড়িটি বা মধু পল্লী যশোর জেলার কেশবপুর উপজেলার সাগরদাঁড়ি গ্রামে অবস্থিত। মাইকেল মধুসূদন দত্ত ১৮২৪ সালে এই বাড়িতেই জন্ম নেন । তার শৈশবও এখানেই কাটে । এখানে রয়েছে তার ব্যবহার করা কয়েকটি ভবন, পুকুরঘাট এবং কবির নানা স্মৃতিবিজড়িত জিনিসপত্র যা নিয়ে বর্তমানে একটি জাদুঘর নির্মাণ করা হয়েছে । যশোর শহর থেকে মাইকেল মধুসূদন দত্তের বাড়ির দূরত্ব প্রায় ৪৫ কিলোমিটার। মাইকেল মধুসূদন ১৮২৪ খ্রিষ্টাব্দ ২৫ জানুয়ারি রবিবার কেশবপুর উপজেলার সাগরদাড়ী গ্রামের এই বাড়িতে এক ধনাঢ্য পরিবারে জন্মগ্রহণ করেছিলেন । ৭ বছর বয়সে এই বাড়ী ছেড়ে কলকাতার খিদিরপুর চলে যান । সেখানে খিদিরপুর স্কুলে দুই বছর পড়ার পর ১৮৩৩ সালে হিন্দু কলেজে ভর্তি হন। সেখানে তিনি বাংলা, সংস্কৃত ও ফারসি ভাষা শেখেন। ১৮৬২ সালে কলকাতায় থাকাকালীন সময়ে তার মায়ের অসুস্থতার খবর পেয়ে স্ত্রী-পুত্র, কন্যাকে নিয়ে নদীপথে আবার আসেন সাগরদাঁড়িতে যখন তিনি সপরিবারে এখানে এসেছিলেন তখন ধর্ম পরিবর্তনের কারণে জ্ঞাতিরা তাকে এই বাড়িতে উঠতে দেননি । পরে তিনি কপোতাক্ষ নদের তীরবর্তী এক কাঠবাদাম গাছের তলায় তাঁবু খাটিয়ে ১৪ দিন অবস্থান করেছিলেন । পরে বিফল মনে সেখান থেকেই কলকাতায় চলে আসেন । এর পর কোনোদিন তিনি আর এ বাড়িতে ফিরে আসেন নি । বর্তমানে কবি মাইকেল মধুসূদন দত্তের বাড়ি প্রত্নতত্ত্ব অধিদপ্তর এর সাহায্যে কবির স্মৃতি নিদর্শন এবং আলোকচিত্র নিয়ে গড়ে উঠেছে একটি জাদুঘর । বাংলাদেশ প্রত্নতত্ত্ব অধিদপ্তরের সংস্কার করা এই দোতলা বাড়িটিতে রয়েছে মোট ছয়টি কক্ষ । এর মধ্যে উপরে রয়েছে তিনটি এবং নিচে রয়েছে তিনটি কক্ষ । এর নিচ তলায় রয়েছে কবি পরিবারের একটি মন্দির আর মধুসূদন জাদুঘর । মধুসূদন জাদুঘরে আছে কবির ব্যবহার করা খাট, চেয়ার ও আলমারি । এর পাশে রয়েছে একটি ছোট পাঠাগার । এই ভবনের একদম উত্তরদিকে আছে ছাদহীন-দেয়াল ঘেরা একটি অসাধারন নির্মাণশৈলীর একটি কক্ষ । এই কক্ষেরই কোণার দিকে রয়েছে তুলসী গাছ । মাইকেল মধুসূদন দত্ত বাড়ির প্রবেশ পথের সামনে রয়েছে ১৯৮৪ সালের শিল্পী বিমানেশ চন্দ্র বিশ্বাসের নির্মিত কবি মধুসূদন দত্তের একটি ভাস্কর্য । মধুপল্লিতে মাইকেল মধুসূদন দত্তের ভাস্কর্য মাইকেল মধুসূদন দত্তের বাড়ির বাক্স মাইকেল মধুসূদন দত্তের বাড়ি, পাথরের গামলা বাংলাদেশের প্রত্নতাত্ত্বিক স্থানের তালিকা প্রত্নতত্ত্ব অধিদপ্তর গণপ্রজাতন্ত্রী বাংলাদেশ সরকার "bdnews24.com"। ২৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৬।  প্রত্নতত্ত্ব অধিদপ্তর এম.এম. দত্ত বাড়ি জাদুঘর
বাংলাদেশ বিমান বাহিনীর পদবি

বাংলাদেশ বিমান বাহিনীর পদবিসমূহ দুই ভাগে বিভক্ত। একটি অফিসারদের (কর্মকর্তা) পদবি এবং অন্যটি বিমানসেনাদের পদবি। বিমানসেনা (ইংরেজিতে এয়ারম্যান) মানে বৈমানিক বোঝায়না, বোঝায় স্থলে কাজ করা কর্মচারীদের, কারণ সকল বিমান চালকই অফিসার। নিম্নে অফিসার ও বিমানসেনাদের পদবি নিম্নক্রম অনুসারে দেওয়া হল। নিম্নক্রম অনুসারে: এয়ার চিফ মার্শাল এয়ার মার্শাল এয়ার ভাইস মার্শাল এয়ার কমোডোর গ্রুপ ক্যাপ্টেন উইং কমান্ডার স্কোয়াড্রন লীডার ফ্লাইট লেফটেন্যান্ট ফ্লাইং অফিসার এ সকল পদবিধারী মহিলা/পুরুষরা বিমান বাহিনীর প্রথম শ্রেণীর কর্মকর্তা এবং এদেরকে বাংলাদেশের 'প্রথমে শ্রেনীর সরকারী গ্যাজেটেড কর্মকর্তা' ধরা হয়। যশোরে অবস্থিত বিমান বাহিনী একাডেমীতে তিন বছর প্রশিক্ষণ শেষে ফ্লাইং অফিসার পদবি প্রদান করা হয়। পাইলট অফিসার পদটি আর ব্যবহার করা হয় না । যদি কোন ব্যক্তি জিডিপি (জেনারেল ডিউটি পাইলট) শাখায় কমিশন (অফিসার পদ) পান তবে তিনি বৈমানিক অর্থাৎ বিমান চালক । অফিসারদের এছাড়াও আরও অনেক শাখা রয়েছে যেমন ইঞ্জিনিয়ারিং (বিমান ও অন্যান্য সম্পদ রক্ষনাবেক্ষণ),এটিসি (এয়ার ট্রাফিক কন্ট্রোল), প্রশাসন, এডিডব্লিউসি (এয়ার ডিফেন্স ওয়েপন্স কন্ট্রোল), লজিসটিক্স ইত্যাদি। অফিসারদের সর্বোচ্চ পদবি হচ্ছে 'এয়ার চীফ মার্শাল', যেটি কেবলমাত্র 'বিমান বাহিনী প্রধানকে' বাংলাদেশের প্রধানমন্ত্রী দিয়ে থাকেন। ফ্লাইং অফিসার, ফ্লাইট লেফটেন্যান্ট, স্কোয়াড্রন লীডারগণ জুনিয়র অফিসার (জুনিয়র কমিশন্ড অফিসার নয়) । নিম্নক্রম অনুসারে: মাস্টার ওয়ারেন্ট অফিসার সিনিয়র ওয়ারেন্ট অফিসার ওয়ারেন্ট অফিসার সার্জেন্ট কর্পোর‍্যাল এলএসি (লীডিং এয়ারক্র্যাফটম্যান) এসি-১ (এয়ারক্র্যাফটম্যান-১) এসি-২ (এয়ারক্র্যাফটম্যান-২) উপরে উল্লেখিত পদবিধারীরা বিমান বাহিনীর মূল চালিকা শক্তি তারা যুদ্ধ বিমানকে সার্বক্ষণিক সচল রাখেন সার্বক্ষণিক দেশের আকাশ সীমা রক্ষায় তথা দেশ রক্ষায় বিমান বাহিনীকে সার্বক্ষণিক প্রস্তুত রাখার লক্ষ্যে যুদ্ধ বিমানের টেকনিক্যাল ত্রুটি সমাধান, বিমান উড্ডয়নের পূর্বে পরিদর্শন, বিমানের ওভার হোলিং কাজ সম্পাদন, বিমানকে যুদ্ধসাজে সজ্জীতকরণ (যেমন বিমানে কামান, বোম্ব, মিসাইল, রকেট সংযুক্তকরণ এবং রক্ষণাবেক্ষণ), বিমান বাহিনীর সকল অস্ত্র ও গোলাবারুদ সচল রাখা, আবহাওয়া পূর্বাভাসের উপাত্ত গ্রহণ, এয়ার ট্রাফিক কট্রোল, টেলিকমিউনিকেশন, প্রশাসনিক কার্য সম্পাদন, বিমান বাহিনীর ইউনিট সমূহে নিরাপত্তা দায়িত্ব পালন, চিকিৎসা সহকারী হিসেবে দায়িত্ব পালন সহ সরকার কর্তৃক প্রদত্ত যেকোন কার্য সম্পাদন এবং জাতীয় দূর্যোগপূর্ণ পরিস্থিতিতে বেসামরিক প্রশাসনকে সহায়তা ইত্যাদি। এসি-২ থেকে এলএসি পদবিধারী ব্যক্তিগণকে সাধারণ বিমানসেনা, কর্পোর‍্যাল ও সার্জেন্টদেরকে এনসিও (নন কমিশন্ড অফিসার) এবং ওয়ারেন্ট অফিসার থেকে মাস্টার ওয়ারেন্ট অফিসার পর্যন্ত পদবিধারী ব্যক্তিদেরকে জেসিও (জুনিয়র কমিশন্ড অফিসার) বলা হয় , যদিও সকলেই বিমানসেনা। বাংলাদেশ নৌবাহিনীর পদবি বাংলাদেশ সেনাবাহিনীর পদবি বাংলাদেশের সামরিক পদমর্যাদা বাংলাদেশ বিমান বাহিনীর ওয়েবসাইট ওয়েব্যাক মেশিনে আর্কাইভকৃত ১৮ মে ২০১০ তারিখে বাংলাদেশ বিমান বাহিনীতে নিয়োগ সংক্রান্ত ওয়েবসাইট ওয়েব্যাক মেশিনে আর্কাইভকৃত ২৯ সেপ্টেম্বর ২০১৬ তারিখে
মুড়াপাড়া রাজবাড়ি

মুড়াপাড়া রাজবাড়ি নারায়ণগঞ্জ জেলার অন্তর্গত রূপগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন ও শতবর্ষী জমিদার বাড়ি। বিভিন্ন সময় এ জমিদার বাড়িটি কয়েকজন জমিদার কর্তৃক সংস্কার ও সম্প্রসারণ করা হয়েছিল। এটি উপজেলার মুড়াপাড়া নামক গ্রামে অবস্থিত। বাংলাদেশের রাজধানী শহর ঢাকা থেকে সড়ক পথে এর দুরত্ব প্রায় ১৮ কিলোমিটার। স্থানীয়রা একে মঠেরঘাট জমিদার বাড়ি বলেও অভিহিত করে। মুড়াপাড়া রাজবাড়িটি ৬২ বিঘা জমির ওপর অবস্থিত। এই জমিদার বাড়িটি তৈরি করেন বাবু রামরতন ব্যানার্জী যিনি এ অঞ্চলে মুড়াপাড়া জমিদারি প্রতিষ্ঠা করেছিলেন। এরপর তার কয়েকজন বংশধর কর্তৃক প্রাসাদটি সংস্কার ও সম্প্রসারণ করা হয়। ১৮৮৯ খ্রিষ্টাব্দে জমিদার প্রতাপচন্দ্র ব্যানার্জী এই ভবনের পিছনের অংশ সম্প্রসারণ করেন ও পরিবার নিয়ে এখানেই বসাবাস শুরু করেন। তার পুত্র বিজয় চন্দ্র ব্যানার্জী ১৮৯৯ খ্রিষ্টাব্দে প্রাসাদের সামনের অংশে একটি ভবন নির্মাণ ও ২টি পুকুর খনন করেন। ১৯০৯ খ্রিষ্টাব্দে তার দুই পুত্র জগদীশ চন্দ্র ব্যানার্জী ও আশুতোষ চন্দ্র ব্যানার্জী কর্তৃক প্রাসাদের দোতালার কাজ সম্পন্ন হয়। ১৯৪৭ খ্রিষ্টাব্দে ভারত উপমহাদেশ বিভক্ত হওয়ার পর জগদীশ চন্দ্র তার পরিবার নিয়ে কলকাতা গমন করেন। এরপর থেকে বাড়িটি পরিত্যক্ত অবস্থায় ছিল। ১৯৪৮ খ্রিষ্টাব্দে তৎকালীন পাকিস্তান সরকার বাড়িটি দখল নেয় এবং এখানে হাসপাতাল ও কিশোরী সংশোধন কেন্দ্রের কার্যক্রম শুরু করে। ১৯৬৬ খ্রিষ্টাব্দে এখানে স্কুল ও কলেজের কার্যক্রম পরিচালনা করা হত। বাংলাদেশ স্বাধীন হওয়ার পর ১৯৮৬ খ্রিষ্টাব্দে বাংলাদেশ প্রত্নতত্ত্ব অধিদপ্তর বাড়িটির দায়িত্ব গ্রহণ করে সেটিকে প্রত্নতাত্ত্বিক স্থাপনা হিসেবে তালিকাভুক্ত করে। বর্তমানে এটি সরকারি মুড়াপাড়া কলেজ নামে পরিচিত। দ্বিতল এ জমিদার বাড়িটিতে ৯৫টি কক্ষ রয়েছে; রয়েছে সংলগ্ন ২টি পুকুর: বাড়ির সামনে একটি বৃহদাকার পুকুর; পেছনভাগে মোটামুটি বড় (সামনেরটা থেকে কিছুটা ছোট) আরেকটি পুকুর।। এছাড়াও পুরো জমিদার বাড়িটিতে রয়েছে বেশকিছু নাচঘর, আস্তাবল, মন্দির, ভাণ্ডার ও কাচারি ঘর। মন্দিরের ওপরের চূড়াটি প্রায় ৩০ ফুট উঁচু। মূল প্রাসাদে প্রবেশের পথে রয়েছে বেশ বড় একটি ফটক। একটি আম বাগানও আছে জমিদার বাড়ির পাশে। দু’টি পুরনো মঠ রয়েছে প্রধান সড়কের পাশে। "রূপগঞ্জের শতবর্ষী জমিদারবাড়ি"।  "রূপগঞ্জের মুড়াপাড়া জমিদারবাড়ি - আলোকিত বাংলাদেশ"।  "ঢাকার পাশেই মুড়াপাড়া জমিদারবাড়ি"। ৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৬।  "জমিদার বাড়ির স্মৃতি বুকে দাঁড়িয়ে অর্ধশতাব্দীর মুড়াপাড়া কলেজ"। ১২ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।  উইকিমিডিয়া কমন্সে মুড়াপাড়া রাজবাড়ি সংক্রান্ত মিডিয়া রয়েছে।
সর্বকালীন অলিম্পিক গেমসের পদক তালিকা

সর্বকালীন পদক তালিকা হল সকল অলিম্পিক গেমসের পদক বিজয়ী এনওসি সমূহের একটি তালিকা, যাতে ১৮৯৬ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন অলিম্পিক গেমস এবং ১৯২৩ সাল থেকে ২০১৮ সাল পর্যন্ত অনুষ্ঠিত সকল শীতকালীন অলিম্পিক গেমসের পদক বিজয়ী এনওসির নাম রয়েছে। তবে এ তালিকায় ১৯০৬ অধিবর্ষ গেমসের পদক গননায় ধরা হয়নি। আন্তর্জাতিক অলিম্পিক কমিটি (আইওসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার তথ্যের সমন্বয়ে গঠিত একটি পুর্নাঙ্গ সর্বকালীন তালিকা।   অফিসিয়াল দেশ নয় "Olympic Games - Sochi 2014 | Winter Summer Past and Future Olympics"। International Olympic Committee। সংগ্রহের তারিখ ২০১৪-০৩-০৩।  All-time medal counts are compiled by various sources, often adding up related results for Russia, Germany, Serbia, Czech Republic etc. [১] OlympiaStatistik.de (2006) NBC ওয়েব্যাক মেশিনে আর্কাইভকৃত ২৮ অক্টোবর ২০১৬ তারিখে vancouver2010.com [ত্রুটি: আর্কাইভের ইউআরএল অজানা] Historical Medals – vancouver2010.com ([তারিখ অনুপস্থিত] তারিখে আর্কাইভকৃত) Historical Medals - london2012.com (Summer Games, not corrected for disqualifications after 13 August 2012) All-time Olympic Medals - series of interactive maps Sources International Olympic Committee medal database Official Olympic Reports [২] টেমপ্লেট:Olympic games medal winners টেমপ্লেট:Olympic medalists প্রবেশদ্বার:  অলিম্পিক
তেওতা জমিদার বাড়ি

তেওতা জমিদার বাড়ি মানিকগঞ্জ জেলার শিবালয় উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা। এটি শিবালয় উপজেলার তেওতা নামক গ্রামে অবস্থিত। ইতিহাসবিদদের মতে, সতেরশ' শতকে এই জমিদার বাড়িটি নির্মাণ করা হয়েছিল। এটি নির্মাণ করেছিলেন পঞ্চানন সেন নামক একজন জমিদার। জনশ্রুতি অনুসারে, পঞ্চানন সেন এক সময় খুবই দরিদ্র ছিলেন ও দিনাজপুর অঞ্চলে তিনি তামাক উৎপাদন করে প্রচুর ধনসম্পত্তির মালিক হওয়ার পর এই প্রাসাদটি নির্মাণ করেন। পরবর্তিতে এখানে জমিদারি প্রতিষ্ঠিত করে জয়শংকর ও হেমশংকর নাম দুজন ব্যক্তি। ভারত বিভক্তির পর তারা দুজনেই ভারত চলে গেলে বাড়িটি পরিত্যক্ত হয়ে যায়। এছাড়াও এখানে রয়েছে বাংলাদেশের জাতীয় কবি কাজী নজরুল ইসলামের স্মৃতিচিহ্ন। এ প্রাসাদেই নজরুল, প্রমীলা দেবীর প্রেমে পড়েন ও লিখেছিলেন, তুমি সুন্দর তাই চেয়ে থাকি প্রিয়/সেকি মোর অপরাধ তেওতা জমিদার বাড়িটি মোট ৭.৩৮ একর জমি নিয়ে স্থাপিত। মূল প্রাসাদের চারপাশে রয়েছে আরও বিভিন্ন ধরনের স্থাপনা ও একটি বড় পুকুর। প্রাসাদের মূল ভবনটি লালদিঘী ভবন নামে পরিচিত। এখানে একটি নটমন্দিরও রয়েছে। এছাড়াও এখানে রয়েছে নবরত্ন মঠ ও আর বেশ কয়েকটি মঠ। সবগুলো ভবন মিলিয়ে এখানে মোট কক্ষ রয়েছে ৫৫টি। "তেওতা জমিদার পরিবার - বাংলাপিডিয়া"।  BanglaNews24.com। "কালের সাক্ষী তেওতা জমিদার বাড়ি"।  Pratidin, Bangladesh। "তেওতা ও বালিয়াটি জমিদার বাড়ি"।  উইকিমিডিয়া কমন্সে তেওতা জমিদার বাড়ি সংক্রান্ত মিডিয়া রয়েছে।
মীরকাদিম সেতু

পোলঘাটা সেতু' মুন্সীগঞ্জ জেলার টংগিবাড়ীতে অবস্থিত একটি প্রাচীন সেতু ও বাংলাদেশের প্রত্নতাত্ত্বিক স্থাপনা। এটি রামপাল নামক স্থানে অবস্থিত। পানাম-পোলঘাটা সেতুটি প্রাচীন ও বিলুপ্ত শ্রীবিক্রমপুর মহানগরের সীমানা পরিখা মীরকাদিম খালের উপর পানাম পোলঘাটা গ্রামে অবস্থিত। সেতুটির সঠিক নির্মাণকাল ও নির্মাতা সম্পর্কে জানা যায় না তবে মনে করা হয় এটি নির্মিত হয়েছিল মুঘল আমলে। সেতুটি তিন খিলান বিশিষ্ট ও এটি নির্মাণে চুন-সুড়কি ব্যবহার করা হয়েছিল। মূল সেতু থেকে ৭ কিলোমিটার দক্ষিণে টংগিবাড়ী ও ৭ কিলোমিটার উত্তর-পশ্চিমে মুন্সীগঞ্জ শহর অবস্থিত। ধুনকাকৃতির এই সেতুটির ৫২.৪২ মিটার লম্বা। বিভিন্ন সময় সেতুটি সংস্কারের ফলে এর আদিরুপ অনেকটাই বিলীন হয়ে গিয়েছে। বর্তমানে সেতুটি রক্ষণাবেক্ষণ করছে বাংলাদেশ সরকারের প্রত্নতত্ত্ব অধিদপ্তর। প্রাচীন বাংলার আনাচে কানাচে; খন্দকার মাহমুদুল হাসান, পৃষ্ঠা: ১৭৬ বাংলার পুরাকীর্তির সন্ধানে, খন্দকার মাহমুদুল হাসান; পৃষ্ঠা: ৬৩ উইকিমিডিয়া কমন্সে মীরকাদিম সেতু সংক্রান্ত মিডিয়া রয়েছে।
ভের্না‌র ফন হেফটেন

ভের্না‌র কার্ল ফন হেফটেন (৯ অক্টোবর ১৯০৮ – ২১ জুলাই ১৯৪৪) ছিলেন জার্মান সশস্ত্র বাহিনীর একজন লেফটেনেন্ট। এডলফ হিটলারকে উৎখাত করার উদ্দেশ্যে সংঘটিত ২০ জুলাই পরিকল্পনায় তিনি অংশ নিয়েছিলেন। হেফটেন বার্লিনে জন্মগ্রহণ করেন। তার বাবা হেন্স ফন হেফটেন ছিলেন একজন সামরিক অফিসার এবং রাইখসআর্কাইভের প্রেসিডেন্ট। হেফটেন নিজ শহরে আইনের উপর পড়াশোনা করেছেন। দ্বিতীয় বিশ্বযুদ্ধের পূর্ব পর্যন্ত তিনি হামবুর্গের একটি ব্যাংকে কাজ করতেন। এরপর তিনি জার্মান সেনাবাহিনীতে যোগ দেন। আহত অবস্থা থেকে সুস্থ হওয়ার পর ১৯৪৩ সালে হেফটেন ক্লজ ফন স্টফেনবার্গের এডজুটেন্ট হিসেবে নিয়োগ পান। ১৯৪৪ সালের ২০ জুলাই তিনি স্টফেনবার্গ‌ের সাথে সামরিক হাই কমান্ডে যান। স্টফেনবার্গ‌ এখানে হিটলারকে হত্যার জন্য সম্মেলন কক্ষে একটি ব্রিফকেসে বোমা স্থাপন করেন। বোমা বিস্ফোরিত হওয়ার পর স্টফেনবার্গ‌ ও হেফটেন দ্রুত বার্লিনে ফিরে আসেন। হামলায় হিটলার নিহত না হলেও তারা সঠিক তথ্য জানতে পারেননি। এরপর তারা তাদের পূর্ব পরিকল্পিত অভ্যুত্থান সংঘটিত করেন। তবে দ্রুত অভ্যুত্থানের পতন হয়। অভ্যুত্থান স্তিমিত হয়ে যাওয়ার পর হেফটেন, স্টফেনবার্গ‌সহ অভ্যুত্থানে জড়িত জেনারেল ফ্রেডরিক ওলব্রিক্ট ও ওবারস্ট আলব্রেক্ট মার্ত‌জ ফন কুইরনহেম গ্রেপ্তার হন। সামরিক আদালতে সংক্ষিপ্ত বিচার শেষে জেনারেল ফ্রেডরিক ফ্রম তাদের সবাইকে মৃত্যুদন্ড দেন। পরবর্তীতে জেনারেল ফ্রম সরকার কর্তৃক গ্রেপ্তার হন এবং তাকে মৃত্যুদন্ড দেয়া হয়েছিল। মধ্যরাতে উক্ত চার জড়িতকে যুদ্ধ মন্ত্রণালয়ের দপ্তর বান্ডলারব্লকের সামনে দশ সদস্য বিশিষ্ট ফায়ারিং স্কোয়াড গুলি করে তাদের মৃত্যুদন্ড কার্যকর করে। স্টফেনবার্গ‌কে গুলি করার পূর্ব মুহূর্তে আনুগত্যের প্রকাশ হিসেবে হেফটেন এগিয়ে গিয়ে তার সামনে দাঁড়ান। এমতাবস্থায় স্টফেনবার্গ‌ের বদলে হেফটেনকে গুলি করা হয়। হেফটেনের ভাই হেন্স বার্ন্ড‌ ফন হেফটেনও হিটলার বিরোধী পরিকল্পনায় জড়িত ছিলেন। ১৫ আগস্ট প্লটজেনসি কারাগারে তার মৃত্যুদন্ড কার্যকর করা হয়। ১৯৭১ সালের লিবারেশন:ডিরেকশন অব দ্য মেইন ব্লো চলচ্চিত্রে পূর্ব জার্মান অভিনেতা হেন্স-এডগার স্টেচার হেফটেনের ভূমিকায় অভিনয় করেছেন। ২০০৪ সালের স্টফেনবার্গ‌ চলচ্চিত্রে হার্ডি‌ ক্রুকার জুনিয়র হেফটেনের ভূমিকায় অভিনয় করেছেন। ২০০৮ সালের ভেলকুরে চলচ্চিত্রে ব্রিটিশ অভিনেতা জেমি পার্কার হেফটেনের ভূমিকায় অভিনয় করেছেন। (Fest, 1996) pp. 277–278 puts the date of the four executions as "after midnight" and so Werner's death was on 21 July. (Moorhouse, 2006) p. 207 (Fest, 1996) p.278 Fest, Joachim (১৯৯৬), Plotting Hitler's Death (translation of 'Staatsstreich: Der lange Weg zum 20 Juli'), Weidenfeld & Nicolson, আইএসবিএন 0-297-81774-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Moorhouse, Roger (২০০৬), Killing Hitler, Jonathan Cape, আইএসবিএন 0-224-07121-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ভের্না‌র ফন হেফটেন সংক্রান্ত মিডিয়া রয়েছে। জার্মান প্রতিরোধ ২০ জুলাই পরিকল্পনার সদস্যদের তালিকা
কালীর বাজার ইউ. পি. উচ্চ বিদ্যালয়

কালীর বাজার ইউ. পি. উচ্চ বিদ্যালয় বাংলাদেশের কুমিল্লা অঞ্চলের একটি শিক্ষা প্রতিষ্ঠান। ১৯৪৩ সালে এই স্কুলটি প্রতিষ্ঠিত হয়। স্বাধীন বাংলা হওয়ার পরবর্তী সময়ে, স্কুলের ভবন ও অবকাঠামোগত উন্নয়ন শুরু হয় এবং শিক্ষা প্রদান পদ্ধতির উন্নয়ন ঘটানো হয়। শিক্ষার্থীদের মধ্যে উৎসাহ উদ্দীপনা ও প্রতিযোগিতা মূলক মনোভাব সৃষ্টির লক্ষ্যে সকল শিক্ষার্থীকে তিনটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা যেমন – বির্তক, আবৃত্তি, সংগীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের সদস্য হয়ে ছাত্র- ছাত্রীরা নিজেদের ব্যক্তিত্ব ও চরিত্র গঠনের পাশাপাশি দেশ সেবামূলক কর্মকান্ডে অংশগ্রহণের সুযোগ পায়। এছাড়াও বিভিন্ন আন্তঃ স্কুল, আঞ্চলিক ও জাতীয় পর্যায়ে আয়োজিত বিভিন্ন প্রতিযোগিতায় ছাত্র-ছাত্রীদের অংশগ্রহণের সুযোগ করে দেয়া হয়। এ প্রতিষ্ঠানে রয়েছে অত্যন্ত উন্নত ও আধুনিক অবকাঠামোগত সুবিধাদি। প্রতিষ্ঠানের তিনটি সুবিশাল ভবন রয়েছে। স্কুলে রয়েছে লাইব্রেরি এবং পদার্থ, রসায়ন, জীববিদ্যা, সাচিবিকবিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার। স্কুলের ছাত্র-ছাত্রীদের জন্য আছে একটি ক্যান্টিন। ছাত্রদের জন্য আছে ছাত্র মিলনায়তন এবং ছাত্রীদের জন্য ছাত্রী মিলনায়তন। বর্তমানে স্কুলটিতে প্রায় ১১০০ শিক্ষার্থী এবং ১৩ জন শিক্ষক-শিক্ষিকা রয়েছেন। স্কুলের নির্দিষ্ট পোশাক হল ছেলেদের সাদা শার্ট, নীল প্যান্ট ও সাদা জুতো এবং মেয়েদের নীল স্কাট ও সাদা পায়জামা। ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক। সাধারণত শিক্ষার্থীরা ষষ্ঠ শ্রেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক অবস্থায় ভর্তি হতে হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে। বি এন সি সি (বাংলাদেশ ন্যাশনাল ক্যাডেট কোর) স্কাউটিং খেলাধুলা (অ্যাথলেটিক্স, ক্রিকেট ও ফুটবল) বিতর্ক সাংস্কৃতিক অনুষ্ঠান বার্ষিক সাময়িকী গণিত ও ভাষা প্রতিযোগিতা বিজ্ঞান মেলা শিক্ষা সফর ইত্যাদি স্কুলের বার্ষিক ম্যাগাজিন থেকে তথ্য গুলো সংগ্রহ করা হয়েছে প্রধান শিক্ষকের কাছ থেকে তথ্য গুলো সংশোধন করে নেওয়া হয়েছে। কালীর বাজার ইউ. পি. উচ্চ বিদ্যালয়-এর অফিসিয়াল সাইট।
কাজী আকরম হোসেন

কাজী আকরম হোসেন (১৮৯৬-১৯৬৩) ছিলেন একজন শিক্ষাবিদ, সাহিত্যিক, রাজনীতিবিদ। তার লেখায় দেশাত্মবোধ ও গ্রামের প্রকৃতির প্রতি অনুরাগ ফুটে উঠেছে। তিনি কলকাতা ইসলামিয়া কলেজ, রাজশাহী কলেজ, পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন। ১৮৯৬ সালে খুলনা জেলার পয়গ্রামে তার জন্ম। পয়গ্রাম হাই স্কুল থেকে ১৯১৫ সালে প্রথম বিভাগে প্রথম হয়ে এন্ট্রান্স পাস করেন। এরপরে তিনি কলকাতা মাদ্রাসায় ফারসি বিষয়ে অধ্যয়ন করেন। ১৯১৯ সালে কলকাতার প্রেসিডেন্সি কলেজ থেকে প্রথম বিভাগে বিএ পাস করে তিনি ইংরেজিতে এমএ শ্রেণীতে ভর্তি হন। খিলাফত ও অসহযোগ আন্দোলন শুরু হলে তাতে তিনি সক্রিয়ভাবে যোগ দিয়ে তিনি লেখাপড়া ছাড়েন এবং কংগ্রেসের আহ্বানে ন্যাশনাল স্কুলে শিক্ষকতার পেশা গ্রহণ করেন। পাশাপাশি তিনি দৈনিক সেবক-এর সহসম্পাদকের দায়িত্বও পালন করেন। পরে অধ্যাপনা পেশায় যোগ দিয়ে সিরাজগঞ্জ ইসলামিয়া কলেজ, করটিয়া সাদত কলেজ (১৯২৩-৩০), কলকাতা ইসলামিয়া কলেজ (১৯৩০-১৯৪০), রাজশাহী কলেজ (১৯৪১-৫৩), পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন। ১৯৫৯ সালে তিনি খুলনা মহিলা কলেজের অধ্যক্ষ হন এবং ১৯৬১ সালে আধ্যাপনার কর্ম থেকে অবসর গ্রহণ করেন। তার প্রথম রচনা ইসলামের ইতিহাস (১৯২৪)। এছাড়াও কাব্যগ্রন্থ নওরোজ (১৯৩৮) পল্লীবাণী (১৯৪৩), পথের বাঁশী (১৯৪৫) আমরা বাঙ্গালি (১৯৪৫)। তার উল্লেখযোগ্য অনুবাদগ্রন্থ: যুগবাণী (১৯৪৩), মসনবী রুমী (১৯৪৮), করীমা-ই-সাদী (১৯৪৮) এবং দীউয়ান-ই-হাফিজ (১৯৬১)। ১৯৬৩ সালের ১৮ ফেব্রুয়ারি তার মৃত্যু হয়। সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১১০। বাংলাপিডিয়া
খান জাহানের নির্মিত প্রাচীন রাস্তা

খান জাহানের নির্মিত প্রাচীন রাস্তা বলতে প্রায় সাড়ে ৬শত বছর আগে তৎকালীন খলিফাতাবাদ নগরের প্রতিষ্ঠাতা উলুঘ খান জাহান এটি নির্মিত একটি প্রাচীন রাস্তা । এই রাস্তাটি খননকালে ১৫ শতকের বেশ কিছু গুরুত্বপূর্ণ প্রত্নবস্তু ও কৌতূহল উদ্দীপক কয়েকটি প্রাচীন স্থাপনার ধ্বংসাবশেষ বেরিয়ে আসে। উন্মোচিত এ সকল স্থাপত্য কাঠামোর মধ্যে আছে প্রাচীন কালের কালভার্ট, কিছু নিরাপত্তা চৌকি, প্রবেশদ্বার প্রভৃতি। ঐতিহাসিক মসজিদ ষাট গম্বুজ মসজিদ হতে প্রায় সাড়ে তিনশ মিটার উত্তর ও খুলনা-বাগেরহাট মহাসড়ক হতে প্রায় ৫০০ মিটার উত্তর দিকে এই প্রাচীন রাস্তাটির অবস্থান। বাগেরহাট সদর উপজেলা এর ষাটগম্বুজ ইউনিয়নে মগরা গ্রামে এটির অবস্থান। খান জাহান আলীর নির্মিত এই প্রাচীন রাস্তাটি যশোর ও বাগেরহাটে অঞ্চল হতে খলিফাতাবাদ নগরীর পাশ দিয়ে একদম চট্টগ্রাম পর্যন্ত বিস্তৃত ছিল। এই ইট বিছানো পাকা রাস্তাটি একই সাথে সেই সময়ের শহর রক্ষার বাঁধ হিসাবেও ব্যবহৃত হত বলে মনে করা হয় । যদিও বর্তমানে দীর্ঘ সময়ের বিস্তৃত এই প্রাচীন রাস্তাটির বেশীরভাগ নিদর্শনই আজ হারিয়ে গেছে। তবেও এখনও সেই ইট দ্বারা নির্মিত খান জাহান এর প্রাচীন রাস্তা ও সেতুর প্রায় এক কিলোমিটারর ও বেশি এলাকা টিকে আছে, যা বর্তমানে ইউনেস্কোর সাংস্কৃতিক বিশ্ব ঐতিহ্যের' অন্তরভুক্ত করা হয়েছে । প্রায় শত বছর আগে ১৯১৪ সালে প্রকাশিত সতীশ চন্দ্র মিত্রের লেখা বিখ্যাত ‘যশোর-খুলনার ইতিহাস’ গ্রন্থেও খানজাহানের এ প্রাচীন রাস্তার উল্লেখ ছিল । এই গ্রন্থটিতে তৎকালীন সময়ে খলিফাতাবাদ থেকে চট্টগ্রাম পর্যন্ত এই রাস্তাটির সম্ভাব্য রুট সম্পর্কে উল্লেখ রয়েছে। সেই রুটে বলা হয়েছে “রাস্তাটি ষাটগম্বুজ মসজিদ হতে পূর্বদিকে বাগেরহাট শহরের ভিতর দিয়ে অতিক্রম করে। এটি কাড়াপাড়া, ও বাসাবাটি গ্রামের মধ্য দিয়ে তথকালিন সময়ে ভৈরবকূল অতিক্রম করে বৈটপুর, কচুয়া, চিংড়াখালী গ্রামের মাঝ হয়ে হোগলা বুনিয়ার নিকট দিয়ে বলেশ্বর অতিক্রম করে বর্তমান বরিশাল জেলায় প্রবেশ করেছিল। ষোড়শ শতাব্দীর পূর্ব পর্যন্ত এই রাস্তাটির অস্তিত্ব সম্পর্কে জানা যায়। ধারণা করা হয় প্রবল ভূমিকম্পে পদ্মা নদীর গতিপথ পরিবর্তিত হওয়ার ফলে এই রাস্তাটির অস্তিত্ব বিলিন হয়। ২০১১ খ্রিষ্টাব্দে গণপ্রজাতন্ত্রী বাংলাদেশ সরকার এই প্রাচীন রাস্তাটির রক্ষনাবেক্ষন করে সংরক্ষিত পুরাকীর্তি ঘোষণা করেন। উইকিমিডিয়া কমন্সে খান জাহানের নির্মিত প্রাচীন রাস্তা সংক্রান্ত মিডিয়া রয়েছে। www.bagerhatinfo.com গ্রন্থ-যশোর-খুলনার ইতিহাস লেখক-সতীশ চন্দ্র মিত্র